Diari Oficial de la Generalitat Valenciana


Sumari del DOGV 9118, del 01-07-2021 (2021/7238)

ACORD de 18 de juny de 2021, del Consell, d'ampliació del crèdit dels capítols 2 i 6, en el programa 412.2, Prestacions assistencials, farmacèutiques i complementàries.
------------------------------------------------------------------------------------------------------------------------------------------------------------------------

### Dades del document

Número de DOGV
:   9118

Data del DOGV
:   01-07-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/7238


Data del document
:   18-06-2021

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 18 de juny de 2021, del Consell, d'ampliació del crèdit dels capítols 2 i 6, en el programa 412.2, Prestacions assistencials, farmacèutiques i complementàries. [2021/7238]  
L'article 22.1.v de la Llei 4/2020, de 30 de desembre, de pressupostos de la Generalitat per a 2021, preveu que, de manera excepcional, la conselleria competent en matèria d'hisenda podrà aprovar, amb autorització prèvia del Consell, ampliacions de crèdit, en les seccions i els capítols als quals hagen d'imputar-se les despeses comptabilitzades a 31.12.2020 en els comptes financers corresponents als creditors per operacions pendents d'aplicar al pressupost, fins a un import màxim conjunt equivalent al saldo existent a 31.12.2020 en aquests comptes financers.  
Vista la informació remesa des de la Conselleria de Sanitat Universal i Salut Pública en escrits de 12 de març, 22 d'abril, 24 i 31 de maig de 2021, relatius als imports pendents d'aplicar als pressupostos de l'exercici 2020 i anteriors, que al tancament d'aquest últim constaven en els comptes de creditors per operacions pendents d'aplicar al pressupost en el compte 413, i corresponents als capítols 2 i 6 del programa 412.2 i d'acord amb les dades comunicades per la Intervenció General en el seu informe de 14 de juny de 2021; així com la previsió dels fons addicionals que s'assignen a la Comunitat Valenciana corresponents a 2021 en el marc del mecanisme extraordinari de finançament pel Fons de Liquiditat Autonòmica, l'adhesió al qual es va produir a través de l'Acord del Consell del passat 26 de febrer, és procedent autoritzar una ampliació de crèdit, en els capítols 2 i 6 del programa 412.2 per imports de 533.528.098,78 - i 4.656.018,06 - respectivament, per a donar cobertura a les esmentades obligacions.  
  
Per tant, d'acord amb l'article 22.1.v i 2.d de la Llei 4/2020, el que es preveu en l'article 48 de la Llei 1/2015, de 6 de febrer, d'hisenda pública, del sector públic instrumental i de subvencions, i l'article 28.c de la Llei 5/1983, de 30 de desembre, de la Generalitat, del Consell, a proposta del conseller d'Hisenda i Model Econòmic, el Consell, prèvia deliberació, en la reunió de 18 de juny de 2021,  
  
  
ACORDA  
  
Autoritzar la Conselleria d'Hisenda i Model Econòmic perquè amplie el crèdit en el pressupost del programa 412.2, Prestacions assistencials, farmacèutiques i complementàries, d'acord amb el detall següent:  
  
Aplicació pressupostària Import  
78.95.87.149.76.4 036.100.645,78  
34.71.19.101.82.6 4.471.906,04  
82.46.65.637.48.9 184.112,02  
Total 434.560.575,84  
  
  
València, 18 de juny de 2021  
  
La consellera secretària,  
MÓNICA OLTRA JARQUE